Idi kincheng chen binistigal si Jesus chiwa baliy Caiaphas,
intolod iren ma naengibalnay na Hodjos cha baliy Pilate a Romano a gobirnador.
Ag-agsapa wa.
Idi mimothok ira ma Hodjos chiwa baliy na gobirnador,
nat simekep nin ira tep no onsekep ira,
maybilang koma iren ensekig,
et nat maytolok iren mekipangan na Piyasta na Inda-bas na Anghil cha Hodjos.
Isonga,
imawas si Pilate a kigwan tod si-kara i “Ngoy pengicharoman jon tan a too?”
Insongbat na Hodjos i “No nat banay i basol to,
nat intolod mi komed si-kam.”
Et kigwan Pilate i “Si-kayo ngarod i mengowis cha si-kathon iyaybasar cha dinteg jo.”
Et insongbat iren ma Hodjos i “Si-kawin Hodjos,
nagwariy karebengan min memono na too.”
Epasamak iwan say metongpal i kigwan Jesus maypangkep na pesing ton metiy.
Et si Pilate,
simekep mowan cha baliy to,
et inpata-gway tos Jesus.
Inbagaan to i “Si-kam i Ari na Hodjos?”
Et insongbat Jesus i “Seman a kigwan mo,
edafod nemnem mo ono gwariy sa-kin engowan cha si-kam?”
Insongbat Pilate i “Kin mo i Hodjoak?
Sema iren kaidian mon mismo tan sema iren aafo na papari,
si-kariy engiawat ka did si-kak.
Ngoy imag mo?”
Kigwan Jesus i “Sema karebengan kon mantoray,
nat edafod ja dobong.
No edafod ja dobong,
mekidaban koma iriy took para cha si-kak say nat may-awathak ired ma Hodjos.
Nem sema karebengan kon mantoray,
nat edafod ja dobong.”
Et kigwan Pilate i “Isonga agpayson ari ka,
anya?”
Et insongbat Jesus i “Ahow,
agpayso ta kigwan mo i ariak.
Kimowanak alid ja dobong et iyay-anahak chiyay say ipaamtak i podno.
Emiin a naemateg na podno,
iki-ngelan cha i konen ko et patien cha.”
Et inbagen Pilate i “Nengoy podno?”
Idi kigwan men Pilate iwan,
imawas mowan et kigwan to ired ma Hodjos i “Nagwariy diyoktalan kon kaybasolan niwa too.
Isonga no ngay onoran tayo ma ogadi yon no timpo na Piyasta na Inda-bas na Anghil cha Hodjos,
naengibolosak cha kalebosan na sa-kin toon pispisen jo.
Isonga piyan jon ibolos koy ari na Hodjos?”
Et kimeljaw ira ma Hodjos a kigwan cha i “Nat si-katho,
no diket si Barabbas i maybolos!”
Seja Barabbas,
tolisan.